
De  conservatione  matrum  et  neonatorum 

eorundem. 

§.  1.  obtinetur  sana  et  robusta  poj)uli  frequentia, 

nisi  et  gravidarum  et  foetus  in  utero  contenti  cura  habea- 
tur. Jam  antiquissimi  populi,  nt  Seiler  de  privilegiis  Gravi- 
darum habet,  gravidis  peculiaria  iura  tribuebant,  curae  Rei- 
pnblicae  autem  semet  non  tantum  ad  legitimas , sed  etiam  ad 
spurias  proles  extendere  debet.  Debet  autem  Respublica  cu- 
rare , ut  omnes , gravidis  aut  foetui  nocentes  causae  amo- 
veantur. Causae  tales  sunt  morales  , chemicae  et  dynamico 
chemicae.  Poni  autem  in  effectum  possunt  hae  causae  triplici 
modo  a. ) per  matrem,  bj  per  alios  homines  malevolos , c) 
l»er  casus  fortuitos.  Ne  autem  hae  causae  efficaces  fieri  pos- 
sint, Respublica  vel  informationem  publicam  (instituta  eorum) 
vel  leges  positivas , vel  per  peculiaria  instituta  earum  aver- 
sionem procurare  debet. 

§.  2.  &unt  autem  informandae  gravidae  a)  circa  ve- 
stitum, qui  muniat  corpus,  non  autem  comprimat  aut  oppri- 
mat h)  circa  victum  qui  sit  temperatus,  haud  nimium  exci- 
tet, c)  adeoque  nec  quantitate  nec  qualitate  peccet,  d)  circa 
animi  pathemata  , imprimis  iram.  Zelotypiam  et  timorem, 
e)  circa  exhilarationem  durante  graviditate. 

§.  3.  Lege  tenus  autem  gravidarum,  a)  ut  gravidam 
nemo  vexare,  aut  laedere  audeat,  eam  potius  iuvare  tenea- 
tur. bj  Jurisdictiones  mans%'ete  cum  gravidis  agant,  nullis 
minis  terreant,  minime  vero  poenis  adficiant,  cj  Parentes, 
tutores,  cognati  et  heri  illegitime  gravidas  obiurgare  aut 
male  traclare  non  praesumant,  d)  Jpse  vir  maritus  respon- 


s 

Habilis  reddatur  sl  circa  gravidam  uxorem  in  agendo  excesse- 
rit, e)  maritus,  uxorem  circa  finem  graviditatis  solitariam 
«unquam  relinquat;  ab  oneribus  gravibus  sublevet,  ubi  se 
male  senserit , illico  auxilium  j*rospiciat,  J j dominium 
vel  herus  ultimo  graviditatis  tempore  praegnantem  ad  graves 
labores  adstringere  non  praesumat,  imo  ipsum  virum  pro  tem- 
pore a coactis  et  non  solutis  laboribus  in  usum  dominii  su- 
scipiendis (Robot)  liberet,  g)  Chirurgis,  obstetricibus  oh 
praeiuditia  urgentia  interdictum  est  svadere  vel  imperare 
purgantia , venae  sectiones , praeservantia  aut  balnea,  Phar- 
macopaei  autem  puniantur,  si  pharmaca  talia  absque  prae- 
scriptione medici  di.spensaverint.  h)  Omnia  illa,  quae  per 
horridum  aspectum,  ingravidas  noxium  influxum  exercere 
possent , semoveantur,  i)  Interdictum  est , et  puniatur  , gra- 
vidam aliquo  modo  torrefacere. 

§.  4,  Circa  parturientes  vero  ocupet  RespulUca, 
a)  xA  sufficientes,  bene  institutae  et  dextrae  adsint  perso- 
nae medicinales , quae  parturientibus  auxilium  ferent , ut 
parcatur  pudicitiae  mulierum  , in  quolibet  loco  obstetrices 
excultae  habeantur  , quae  et  subliliores  manus  et  modum 
meliorem  cum  feminis  et  prolibus  agendi  habent,  maiorem 
item  patientiam,  c)  Ad  minimum  in  omni  districtu  adsit  ob- 
stetricator , versatus  in  arte , qui  melius  instrumenta  tracta- 
re, suo  tempore  audax  esse  scit,  neque  tantis  obnoxius  est 
praeiudiciis , sicut  obstetrices,  d)  obstetrices  instrumenta 
minora  procurare  tenentur,  instrumenta  maiora  et  adpara- 
tuni  integrum  ex  aerario  publico  pro  communi  usu  procu- 
rari debent,  e)  in  omni  pago  adsit  obtitrix  salarisata  , 
hanc  sub  poena  maritus,  cognati  aut  vicini  advocare  tenean- 
tur instante  partu,  g)  In  omni  circulo  adsit  obstetricator  ma- 
gister, quem  advocare  in  casibus  gravioribus  obstetrix  sub 
poena  tenetur,  /i)  Vetulis,  aliisque  personis  illegitimis,  cum 
neglectu  obstetricis,  parturientibus  adsistere,  nisi  extrema 
neserit  necessitss  , sub  poena  interdictum  sit,  quia  obstetrix 
Kuo  fraudatur  Zostro  , parturiens  et  neonata  proles  noxam 

experiri  potest , et  in  casibus  criminalibus  nulla  habetur  cla- 
rificatio. i)  Praeiudicia  et  malae  consuetudines  circa  partu- 
rientes prohibeantur  ut  sunt : situs  vario  modo  et  saepe  mu- 
tatus, potiones  exhibitae,  pressio  abdominis,  nixus  intentus 
ante  debitum  tempus,  inunctiones  abdominis,  ligaturae  circa 
collum,  k)  Si  parturiens  obstinax  consiliis  obstetricis,  obste- 
tricatoris  aut  plane  medici  non  cederet , parochus  est  advo- 
candus. l)  In  illis  casibus,  ubi  iam  tempore  graviditatis  evi- 
ctum fuerat,  partum  normali  modo  et  via  fieri  non  posse. 
Physicus  advoeari  debet , qui  cum  obstetricatore  consilium 
ineat  circa  avertenda  pericula,  citra  matris  parturientis 
assensum  , operatio  fo/san  letalis  suscipienda  a medicis  non 
est , n)  sed  si  parturiens  sub  ipso  actu  partus  aut  asphyctica 
fieret  aut  moreretur;  sectio  caesarea  illico  suscipiatur, 
sed  ante  hanc  sectionem  versio  lentanda  est,  p)  determi- 
] natio  autem  num  mater  asphyctica  vel  mortua  sit,  vel  num 
I sectio  caesarea  necessaria  sit,  non  obstetrici  convenit  sed 
physico,  q)  unus  tamen  casus  excipitur;  si  nempe  post  lae- 
a sionem  letalem  factam  mors  matris  instaret , etiam  Chirur- 
^ gus  simplex  sectiouem  caesaream  suscipere  potest  ad  salvan- 
b dam  prolem. 

$ 

\ Feliciter  absolutu  partu,  curandum  est:  ut 
et  mater  puerpera  et  proles  conserventur, 

§,  5.  Puerpera  quippe  ex  partu  multum  patiebatur  et 
corpore  et  animo;  lochia  se  insinuant,  lac  uberius  incipit 
secerni,  partes  genitales  inultum  sunt  adfectae,  summa  in 
puerpera  adest  debilitas , irritabilitas  et  sensibilitas.  Causae 
hoc  tempore  maxime  nocentes  sunt:  terror,  timor,  tristitia, 
ira,  indignatio,  aer  corruptus,  quietis’  denegatio,  refrige- 
rium , retentio  excrementorum , denegata  lactatio , excessus 
in  esu  et  potu  , secretionum  normalium  turbatio. 

§.  6,  Hac  quippe  causae  producere  possunt  in  puerpera 
cessat  ionem  lochiorum  eorunique  nietastasim,  febrim  puer- 

Iteralem  , varios  morbos  convulsivos,  inllammaliones  locales, 
abscessus,  exulcerationes,  ipsam  mortem  subitaneam  vel 
mentis  morbos  et  vesanias,  chronicas  adfectiones , miseram 
vitam  , tabem, 

§.  7.  Ergo  partim  per  informationem  publicani,  partim 
per  leges  curandum;  aj  ne  tempore  puerperii  investigatio 
«riminalis  aut  puerperae  punitio  locum  habet,  b)  ne  debita 
a creditoribus  exigantur,  c)  maritus  obligetur  ad  omne  pos- 
sibile obsequium  praestandum  d)  ^ laboribus  publicis  prae- 
standis dispensetur  et  puerpera  et  maritus,  e)  in  vicinia  stre- 
pitum magnum  excitare  vetitum  est , f)  convivia  sic  dicta 
baptismalia  abrogentur , praesertim  quia  nunc  magni  conven- 
tus aerem  cubili  destruunt , clamores  multos  causant , puer- 
peram seducunt  ad  diaetam  laedendam  , tali  occasione  puer- 
pera excrementa  rettinere  solet , quia  somnus  puerperae  ne- 
cessarius, impeditur  et  puerpera  curis  repletur,  g)  Tali  oca- 
sione  explosiones  sclopetariae  interdicantur,  h ) Benedictio 
per  sacerdotem  in  Ecclesia  tempore  aestivo  non  ante  quar- 
tam , hyemali  autem  non  ante  sextani  septimanam  locum  ha- 
beat. i)  Puerperae  si  circunstantiae  admittunt , lactationem 
prolis  nulla  ratione  intermittant,  k)  Post  puerperium  vetetur, 
potiones  purgantes  puerperis  exhibere.  Siqterstitlosae  actio- 
nes tali  oecasione  ponere  sub  poena  corporali  interdictum  est. 
m)  Puerpera  Informetur  de  diaeta,  consona  observanda  et  de 
cura  , quam  in  neonatum  primis  diebus  impendere  debet. 

I §.  8.  Ut  vero  recta  neonati  cura  habeatur  : facienda 
sunt,  quae  bonum  influxum  habere  possunt,  et  ftj)posita  vi- 
tanda sunt,  scilicet  a)  illico,  ubi  partu  emittitur  proles, 
funiculus  umbilicalis  suo  modo  delibetur  et  abscindatur;  b) 
dein  investigetur  proles,  utrum  vivat  vel  asphictica  vel  mor- 
tua sit , c)  si  asphictica  esset , eius  suscitatio  omni  modo 
tentetar  , d)  si  viva  est;  illico  imponatar  in  balneum  sapo- 
natum  moderate  calidum,  ej  sub  ipsa  lotione  corpus  bene 
.investigetur,  utrum  aliqua  in  corpore  deformitas  vel  defectus 
adsit,  fj  si  nihil  observatum  fuerit,  infans  eximatur  e bal- 

neo,  siccetur  et  illico  bene  involutus  uberibus  matris  admo- 
veatur. 

§.  9.  Vitanda  autem  sunt  circa  neonatum,  a)  Balne- 
um aut  valde  frigidum,  aut  valde  calidum,  h)  nimia  corpo- 
ris frictio , c)  absurda  nonulla  praejudicia  , ut : lotio  cum 
secundinis,  expressio  mammae,  exsuctio  funiculi  umb/licalis 
d)  declaratio  deformitate  corporis  infantis,  matri  facienda 
non  est,  e)  si  caput  neonati  aliquomodo  distorsum,  compres- 
sum esset,  deductio  eius  ad  formam  bonam  mediante  com- 
pressione non  est  admittenda,  f)  si  frenulum  lingvae  esset 

Iaiit  lingvae  adnexum,  id  nngvibus  solvere  interdictum  est, 
q)  syrupmii  purgantem  exhibere- neonato  in  plurimis  casibus 
^ bonum  est , h ) febris  sic  dicta  lactea  non  exspectetur , ut 

t illa  primum  praesente  infans  uberibus  admoveatur,  i)  cau- 

t tum  esto , ne  occuli  neonati  solaribus  radiis  obvertantur , 

i k)  strenua  neonati  faseiatio  reiicienda  est,  l)  aestivo  tem- 
ffl  j)ore  valde  attendatur  ne  per  urentes  solis  radios  insolatio 
I liat,  ni)  stragulis  neonatus  ne  opprimatur,  ;/)  mundities 

>>  summa  servetur,  w)  nutritio  neonati  parca  sit  et  bene  ordi- 

if  nata , p)  circumcisio  apud  Hebraeos  ab  homine  liat , qui 

i artem  didicit , instrumentum  autem  circumcisionis  acre  et 

il  mundum  sit.  Sub  i|>sa  operatione  neonato  bonus  detur  situs 

3 et  Kabino  interdictum  sit  rescissam  mentulam  exsugere. 

§.  10.  Quidquid  de  gravidis,  parturientibus  ct  puer- 
] peris  in  legitiiiio  matrimonio  dixi , id  ipsum  etiam  procu- 

1 randum  est  circa  personas  sexus  sequioris,  quae  extra  ma- 

f trimonium  utero  concipiunt  et  pariunt,  aequali  quippe  iure 

gaudent  et  eo  magis  reflexionem  merentur,  quod  plerumque 
I miseriores  omnibus  destituantur,  animo  plerumque  inlirmae 

sint , et  ut  istis  dematur  ansa  et  occosio  saeviendi  in  foe- 
! tiun,  quem  utero  gestarunt. 

§.11.  Raro  mulier  est  naturae  tam  degeneratae,  ut 
absque  causa  in  priyprium  saeviat  sangvinem.  Plerumque  ergo 
plures  causae  sunt,  quaein  ipsum  impellunt,  ut  abortum  pro- 
curet , aborticidium  comitat  vel  neonatum  exponat  aut  eun- 

dem  plane  trucidet.  Sunt  autem  sequentes  causae ; u)  re- 
morsus pudicitiaa,  i)  timor  futurae  ignominiae,  c)  Zeloty- 
pia et  vindictae  studium  in  seductorem , d)  metus  de  impos- 
sibili futura  existentia,  e)  commiseratio  in  prolem,  f)  timor 
ne  a parentibus,  cognatis,  amicis,  aliisque  despiciatur,  ve- 
retur , g)  quod  seductor  fraudulenter  eam  derelinquerit , //) 
Lenarum  et  vetularum  seductio,  «)  desperatio. 

\ §.12.  Ne  itaque  extra  statum  matrimonialem  prae- 

gnans, ullum  habeat  causam,  tale  scelus  comittendi,  a)  omnes 
causae  removeantur,  quibus  matrimonia  difficilia  redduntur, 
h)  educatio  tam  privata  quam  publica ; tum  iuvenum  tum  et 
praecipue  puellarum  dirigatt^r  in  conservandam  pudicitiam  et 
castitatem,  c)  parentes,  tutores  et  heri  occasionem  coeundi 
extra  statum  matrimonialem  quantum  fleri  potest  impediant; 
(1)  Respublica  id  conetur  efficere , ut  lenae  et  lupanaria  au- 
ferantur, e)  si  tamen  contingat,  personam  extra  matrimo- 
nium gravidam  fieri , ea  omnimode  protegatur , f)  parenti- 
bus , tutoribus  et  heris  interdictum  sit , tales  personas  igno- 
miniis afficere,  crude  tractare  sed  potius  sint  obligati  ad  suc- 
currendum. Proles  spuriae  'omnibus  iuribus  Civis  gaude- 
ant. Ii)  Seductq(  adstringatur  ad  succurrendum,  i)  gravidae 
protegantur  absque  discrimine,  k)  ut  partum  absque  sollici- 
tudine edere  possint,  instituta  publica  erigantur,  /)  de  pro- 
libus spuriis  per  orphanotrophia  prospiciatur , ni)  seductor 
qui  praegnantem  ad  abortum  procurandum  incitaverit , cri- 
minaliter tractetur , o ) flant  necessariae  ordinationes , ne 
sie  dicta  pellentia  ollo  modo  haberi  possint,  p)  Populus 
informetur  ut  potius  commiseratione  quam  indignatione  du- 
catur erga  tales  miseras  personas. 

^ §.  13.  Nullo  modo  autem  tollerandum  est  ut  «)  ut  se- 
ductis titulus  virginum  denegetur,  b)  ut  cogantur  peculiari 
vestitu  incedere , cj  ut  publica  desponsatione  careant , d) 
ut  proles  illegitimae  ab  officiis,  honoribus  excludantur,  e) 
minime  vero  licet  praegnantem  talem  ex  urbe , domo,  et 
familia  exterminaro. 

§.  14.  Ul  autem  matc^r  nmni  metu  luturae  sortis  foe- 
tus enixi  liberetur  et  de  intertentionis  curis  vacua  esse  pos- 
sit, institutum  peculiare  necnssarium  est,  que  non  tantum 
jrravidae  et  parturientes  extra  matrimonium , sed  etiam  ho- 
nestiores legitimo  matrimonio  iunctae  recipiantur,  ut  par- 
tum edere  possint.  Imo  et  graviter  delinquentes  in  quo  pa- 
rere possint , institutum  requiritur.  Idem  requiritur  pro  pe- 
regrinantibus  personis  sexus  sequioris. 

§.  15.  Observatis  illis  quae  praemisi  sperare  licet  sa- 
nae et  robustae  organisationis  fundamenta  esse  posita.  Cu- 
rare nunc  civitas  debet  ut  perficiatur.  Hoc  optineri  potest 
per  educationem  bonam , proin  cura  haberi  debet , aj  circa 
victum  , d ) circa  aerem  atmosphaericum ; c J circa  vestitum, 
iV)  mundiciem  et  excretiones,  e)  ocupationes,  labores  et  lu- 
sus. Somnum  g)  motus  anime,  h)  morbos  infantum , i) 
omnia  quae  usque  tempus  educationis  publicae  noxium  et  sa- 
lutarem ettectum  habere  possunt  in  infantes.. 

§.  16.  Nutrimentum  saluberrimum  infantis  est  lac  ma- 
ternum, quod  iam  sub  graviditate  secernitur,  post  partum 
%'ero  maiori  quantitate  in  uberibus  adest.  Sub  initium  lac  ma- 
gis serosum  est , atque  ideo  ad  exterminandum  et  purgan- 
dum mecconium  optime  confert.  Non  autem  exspectandus  est 
ingressus  febris  lacteae , sed  infans  statim  quamprimum  ab- 
lutus fuerit , uberibus  matris  admoveatur ; quia  si  hoc  ne- 
gligitur  infans  prius  deglutire  quam  sugere  discit,  et  in  ube- 
ribus matris  tensio  , dolor , et  infiamatio  augetur. 

§.  17.  Matres  quae  proles  suas  lactare  possunt  quin 
tamen  faciant,  et  se  et  proles^  suas  multis  periculis  expo- 
nunt. Quia  a)  praesentis  lactis  discussio  non  semper  pos- 
sibilis neque  omni  tempore  svadenda  est.  h)  Lac  non  discus- 
sum evasat , inflamationem , exulcerarationem  , saepe  indu- 
rationem  scirrhurn,  cancrum  uteri,  c)  exanthemata  foeda  ex- 
oriri poterunt , etiam  articulorum  dolores , nervorum 

allectiones,/)  metastases  et  abscessus,  y)  Dispnoea,  h) 
vomituritiones,  vomitus,  i)  diarrhoea  pertinaces,  k)  febris 
imerperalis , l)  morbi  uteri,  tn)  fluor  albus,  7t)  febres  he- 
cticae,  o)  morbi  mentis  et  animi,  p)  subitania  mors. 

§.  18.  Sed  proles  etiam  quae  materno  homogeneo  li- 
quore illo  non  aluntur;  ali  debent  vel  lacte  nutricis  vel  la- 
cte animalium.  Ideo  subeunt  saepe  magnas  alterationes,  non- 
nunquam  enim  nec  nutricis  nec  animalium  lac  perferunt,  sed 
vomitu  vel  diarrhoea  vexantur  continuo  , vel  «pasmis  con- 
velluntur , vel  impetiginibus  et  exanthematibus  excruciantur 
vel  in  atrophiam  incidunt,  vel  continuis  usque  ad  mortem 
obruuntur  morbis.  Ideo  experientia  teste  infantum  eorum 
qui  materno  lacte  non  aluntur  mortalitas  maxima  est. 

§.  21.  Sed  plures  sunt  casus  in  quibus  matres  proles 
suas  lactare  non  audent  aut  non  possunt.  Lactare  non  au- 
dent: a)  Si  nimium  debiles  sunt  matres,  h)  Si  haemoptysi, 
haematemesi  aut  febri  depascente  laborent,  c)  si  scrophu- 
losae  sint,  d)  si  luc  syphilitica  inficiantur,  e)  si 'gravibus 
nervorum  morbis  laborent,  /)  si  alio  quopiam  contagioso 
morbo  interno  vel  externo  affectae  sint,  y)  si  gravi  mam- 
marum morbo  laborent,  k)  aut  morbos  uteri,  z)  vel  morbo 
mentis , k)  vel  si  morbo  aliquo  haereditario  afficiantur.  Alii 
intercurrentes  morbi  prolibus  haud  nocent. 

§.  22.  Lactare  infantes  suos  non  possunt  matres , a) 
si  moriantur , 6)  si  lac  defuerit  in  uheribus,  c)  si  lactis  pa- 
rum, parcius  secernatur  in  uberibus,  d)  si  officio,  statu, 
conditione  impediantur , quominus  lactent , e)  si  matres  iti- 
nera facere , aut  integris  diebus  domo  abesse  cogantur. 

§.  23.  In  his  casibus  proles  nutriendae  sunt  lacte  alte- 
rius mulieris  nempe  nutricis,  quae  sequentibus  gaudeat  doti- 
bus: a)  aetatis  sit  citra*  18—30  annos,  b)  eius  partus  non 
multo  distet  a nativitate  infantis  lactandi , c)  nullo  vitio  la- 
boret sive  somatico  sive  physico  , d)  mammae  sint  bene  evo- 
lutae, rite  praeparatae , e)  lac  secretum  sit  bonum,  0 
persona  bene  morata  gl  sit  patiens  atque  amet  proles  h)  mun- 

ditiem  diligat,  i)  sit  informata  de  omnibus  quae  ad  otliciuiii 
nutricis  spectant. 

§.  24.  Diiudicare  vero  utrum  nutrix  has  qualitates  ha- 
beat, nec  ne;  praeter  medicum  nemo  potest.  Ideo  circa  nu- 
trices fieri  debent  coordinationes  politico- medicae,  et  quidem 
in  magnis  urbibus,  pagis  et  institutis. 

§.  25.  In  omni  urbe  maiori  Institutum  (Ammen-Comptoii) 
esse  debet,  sequentia  modo  ordinanda,  a)  Instituto  praesit 
sub  politica  inspectione  medicus  litteratus , b)  adiungatur  ei 
obstetricator  qui  una  sit  chirurgus,  c)  quaelibet  persona  nutri- 
cem agere  volens  se  coram  his  sistat,  d)  Protocollo , quod  in 
hoc  instituto  asservatur  circa  personam  omnia  per  investiga- 
tionem inventa  inscribantur,  ut:  nomen,  aetas,  conditio,  cor- 
|joris  constitutio,  sanitatis  conditio,  an  vidua  vel  caelebs  sit, 
quod  fecerit  iam  partus  et  quando  ultimum,  an  propria  proles 
adhuc  vivat  an  prius  iam  fuerit  nutrix,  si  fuit  testimonio  com- 
probet. A parocho  autem  locali  vel  a iudice  aut  adminimurn 
ab  hospite  domus  babeat  testimonium  de  indole  et  charactere 
morali  — dein  quae  sit  uberribus  et  lactis  conditio?  quas  fa- 
ciat quae  nutrix  circa  primani  infantum  aeducationem  scire 
debet,  e)  Taliter  investigatur  et  pro  habili  inventae  nutrici, 
testimonium  habilitatis  detur,  fj  Hoc  testinmnium  per  octo  dies 
tantum  valeat,  quibus  elapsis  semet  iterum  sistat  ut  novum 
accipiat  testimonium  nutrix,  g)  Informetur  populus  ne  nutri- 
cem suscipiat,  quae  simili  testimonio  destituitur,  h)  Si  aliqua 
domina  nutricem  bonam  habere  cupit  illa  ipsa  in  instituto  sibi 
talem  exquirat,  i)  Praefectus  instituti  matrem  circa  omnes 
circumstantias  eius  perquirat  et  facta  dein  combinatione  qua- 
litatum bonarum  matris  cum  qualitate  nutricis  in  protocollo 
adnotata,  matri  in  omnibus  bonis  analogam  nutricem  exqui- 
rat, et  quam  optimam  commendet,  k)  Pro  hoc  labore  taxa  a 
nutrice  exigua,  a matribus,  paulo  major  exigi  potest.  1)  Sic 
dictae  mulieres  (3u6r{ngcrittcit)  inhibeantur  a commendatione 
nutricum,  m)  nutricibus  in  hoc  instituto  commendatio  succincta 
informatio  de  officiis  nutricis  scripto  tenus  exhibeatur,  n)  Nu- 

frix  tali  beneficio  abutens  aut  traudeni  cotnmitens  e [irudentl 
indicis  arbitrio  puniatur. 

§.  26.  In  minoribus  urbibus  nbi  tale  institutum  deest, 
Physicus  urbis  et  Obstetrix  pro  exigua  taxa,  nutrices  visitare 
tenebuntur , de  conditione  earum  testimonium  praebere  et  de 
officiis  eas  informare.  Nutrices  vero  tenentur  omni  octavo  die 
se  coram  medicp  sistere,  novumque  expetere  testimonium. 
Homines  autem  informentnr  de  hoc  circa  nutrices  coordinatione. 

§.27.  Relate  ad  proles  quas  matres  domi  lactare  non 
possunt  aut  pro  quibus  nutricem  ob  inopiam  servare  non  pos- 
sunt quas  igitur  ad  pagos  vel  aliorsum  pro  nutritione  mittunt, 
id  ipsum  observandum  est,  quod  circa  proles  inventitios  et 
orphanos  valet. 

§.  28.  Prolibus  inventitiis  et  orphanis  optime  prospici- 
tur in  instituto  pro  parturientibus , si  tale  existit.  a)  In  tali 
nempe  instituto  omnis,  quae  partum  gratis  absolvit,  per  tres 
menses  adhuc  nutricem  agere  debet,  proinde  praeter  propriam 
prolem , unam  adhuc  lactare  tenetur.  Prius  tamen  investigari 
debet  an  idest  fructu  praestare  possit,  b)  In  propriis  autem 
ad  id  destinatis  cubiculis  non  plures  nutrices  quam  sex  cum 
12  prolibus  serventur  c)  Personae  quae  non  solvunt  sed  neque 
nutriendo  pares  sunt , Servientium  instar  nutricibus  adsistant. 
d)  Summa  autem  in  hoc  instituto  mundities  servetur,  e)  Me- 
dicus instituti  prolium  et  nutricum  sanitati.  Inspector  domus 
aliis  necessitatibus  invigilet  et  satisfaciat,  f)  Si  vero  inter  par- 
turientes solventes  talis  esset,  quae  pro  propria  relicta  sobole 
propriam  servare  vellet  nutricem,  Zostrum  pro  eadem  solven- 
dum cedat  instituto,  g)  Quaelibet  nutrix,  dum  ex  instituto 
dimittitur  remunerationem  accipiat. 

§.  29.  Relate  ad  nutrices  in  pagis  existentes  peculiaris 
instructio  elaboranda  de  cuius  observatione  et  efFectuatione 
parochus  aut  chirurgus  loce  responsabilis  reddendas  est.  Nam 
a)  parentes  ipsi  aut’  per  incuriam  aut  per  avaritiam  proles 
negligere  possunt,  h)  nutrices  vero  fraudes  innumeras  agere 


possunt  aut  permutando,  aut  commutando  proles  aut  defrau- 
dando matres. 

§.  2S.  Instructio  pro  similibus  nutricibus  ita  sit  elabo- 
j rata,  a)  tantum  parentibus  pauperibus  licent  prolem  ad  si- 
! mileni  nutricem  dare,  b)  Zostrum  nutrici  pendendum  antici- 
l pate  omni  mense  solvatur,  c)  Xutrix  illa  in  proxime  vicino 
loco  sit,  ut  ad  mininiimi  omni  bebdomade  parentes  invisere 
possint  proles  suas,  d)  Quamprimum  proles  infirmatur,  illico 
nutrix  parentibus  insinuet , hi  autem  de  adferendo  auxilio 
sint  solliciti,  e)  Si  ij)sa  nutrix  morbo  corriperetur,  id  matri 
illico  insinuari  debet,  ut  de  alia  nutrice  'prospicere  possiK 
Nutrix  inhibeatur  ne  praeter  proprias  proles  plures  quam 
unam  suscipere  possit,  Nutrix  prolem  munde  servare  be- 
ne et  ordinate  alere,  nunquam  solitariam  relinquere,  eam 
aliis  infantibus  non  concredere,  neque  noctu  ad  se  ad  lectum 
accipere  debet.  Omnem  occasionem  periculorum  vitet,  si  vel 
minimum  contingat , id  parocho  loci  aut  chirurgo  aut  indici 
insinuare  teneatur,  //)  Parochus  loci  autem  invigilare  debet 
ut  et  nutrices  et  matres  officio  suo  satis  faciant. 

De  prolium  educatione  in  prima  infantia. 

A)  Circa  nutrimentum. 

§.  31.  Primum  sit  nutrimentum  lac  maternum,  nutri- 
cis aut  animalis  et  quidem  primis  octo  diebus  omni  hora  ex- 
hibeatur uncia  una ; dein  primo  mense  omni  hora  uncia  ses- 
qui, altero  mense  omni  bihorio  unciae  duae,  post  tertinm 
I mensem  per  diem  exhibeatur  lactis  libra  sesqui  ad  doses  sex. 

1 Alia  postmodum  nutrimenta  exhiberi  poterunt,  b)  Ante.la-  ' 
ctationem  mundari  et  mammae  praeperari  debent,  dein  post/ 
quamlibet  lactationem  mundari,  secus  ulcera  mammarum  ge- 
• nerabuntur , tum  matri , tum  proli  molesta,  c)  Post  quamli- 
ibet  lactationem,  os  infantis  eluatur  et  quidem  optime  cum 
■ aqua  saccharata.  t?)  Mammae  alternis  vicibus  una  et  alia  ex- 
^Ihibeantur.  Mammae  nimium  calide  non  serventur,  sed  et 

refrigeratio  vitetur,  f)  Illlco  post  lactationem  infans  pona- 
tur ad  quietem,  y)  Ordo  in  lactatione  observetur,  nec  faci- 
le , ad  summum  semel , noctu  praebeantur  ]ubera.  Ii)  Non 
quoties  plorat  infans,  toties  ei  exhibeantur  ubera,  aliae  ple- 
rumque sunt  causae  ploratus,  e.  g,  immundities,  magnus  ca- 
lor, aut  frigus,  stricta  fasciatio  , insecta,  aut  dolores.  *) 
Uberti  matres  non  exhibeant  illico  post  coitum,  post  vehe- 
mentem commotionem,  iram  aut  post  pastum.  K)  Si  infans 
lacte  animali  nutriendus  esset,  pro  lactatione  adhibeatur  op- 
timum nempe  asininnm.  /)  ,Si  hoc  non  posset  haberi,  ovi- 
le; caprinum  autem  pinquedinis  gratia  est  pessimum.  Sed 
circa  lac  vaccae  observandum , ut  quantum  fieri  potest , ab 
una  semper  vacca  lac  accipiatur  neomulsum,  ab  animali  sa- 
no et  non  illico  post  pastum.  Sed  lac  semper  decoquatur  ex- 
hibeatur tepidum  ad  25*^  Fahr. ; ne  sit  ambustum  . m)  Ex- 
hibeatur lac  instrumento  suctorio,  lagenula  cuius  rostrum 
gummi  elastico  mundato  obtectum  sit , non  sit  instrumentum 
e metallo.  ii)  Instrumentum  post  quamlibet  lactationem  ab- 
luatur. o)  Elapsis  10  aut  14  diebus  praeter  lac  etiam  aliud 
nutrimentum  et  qiiidem  primo  mense  per  diem  semel,  dein 
bis , et  certo  ordine , non  multum  exhibeatur,  p)  Non  ex- 
hibeatur puls,  pasta  ex  farina,  aqua  et  butyro,  sed  ex  pane 
bis  cocto  cum  lacte,  recenter  semper  paretur,  g)  Post  men- 
ses tres,  puls  lactea  commutari  potest  cum  iure  carnium, 
cui  pro  re  nata  vitellum  ovi , oryza  aut  levis  massa  inco- 
quitur. 

§.  32.  Non  indulgeatur  ut  prius  nutrix  cibos  masti- 
cet , dein  ori  infantis  inponat.  a)  Hac  aetate  vitanda  adhuc  y i 
sunt  viridaria , et  crassa  farinacea , quia  vel  flatus , vel  mu- 
cum erasum  causant.  Z»)  Dentes  protendi  se  inceperint,  tenera 
caro  exhiberi  poterit,  c)  Dentium  evolutio  non  est  solici- 
tanda  per  dentem  lupinum  aut  radicem  ireos  florentinae , 
quia  his  modis  gingivae  inflamantur,  nonnunquam  induran- 
tur. Si  quid  tale  exhibendum  est,  accipiatur  cortex  laridi 
mundatus  et  coctus.  Sed  neque  hoc  bonum  est  propter  sali* 

i vae  deperditionem.  d)  Pro  potu  ordinario  adhibeatur  lac  , 
ji  dein  aqua,  sed  cerevisia  , vinum  nonnisi  ad  j indultum  me- 
5 dici  concedatur,  c)  Potus  calidi,  ut:  coffea,  choeolada,  in 
1 penere  omnia  aromatica  vitanda  sunt,  si  exhibendum  esset 
( ientaculum,  flores  verbasci  in  infuso  cum  lacte  adhibeantur, 
i Excipe  tamen  cotteam  e glandibus  quercinis  et  iuseulnm  cum 
( floribus  macis.  Mixtus  dein  victus  exhibeatur.  Regula 
! generalis  est : Infanti  potius  exhibere  parca , quam  larga 
;i|  manu  victum. 

B)  Quoad  Habitationem. 

§.  33.  a)  Cubiculum  sit  amplum,  non  prope  culinam  vel 
) stabulum,  b)  Ut  aer  purus  servetur,  non  mulli  homines  in 
eodem  cubiculo  degant;  excrementa  infantum  diu  non  relin- 
quantur, vestes  ib|  non  laventur  neque  siccentur,  non  per- 
! mittantur  ibi  esse  animalia  quaecunque  ; cibi  non  asserven- 
tur ibi , nec  flores , nec  fructus  ; fenestrae  et  portae  omni 
die  bis  aperiantur;  a parasitis  (nempe  pedicujls,  culicibus, 
pulicibus)  liberum  servetur  cubile,  fumigationes  fiant  omni 
die  cum  aceto  snper  ferro  calido  non  candente',  fuso. 

C)  Quoad  Munditiem. 

§.  34.  rt)  Vestis  infantis  sit'|  simplicissima.  A)  Primo 
anno  nulla  sint  fasciationes.  Sufficit  indusium,  a parte  posti- 
ca} apertum  et  linteum  in  quo  involvatur  infans.  Secundo 
anno  pro  vario  anni  tempore  sit  vestis  ad  formam  a Faust 
propositam,  c)  Caput  * liberum  , collum  leviter  tectum;  pe- 
ctus, ventriculus  et  abdomen  magis  tecta  serventur.  Si  gali- 
gae  adhibendae  sunt,  formentur  ad  formam  turcicam,  calcei 
non  adhibeantur.  Paludamentum  infantibus  concedi  debet . 
qui  tertium  annum  attigerunt,  d)  Vestimenta  crebrius  nm- 
tentur,  bene  laevigata  et  exsiccata  adhibeantur,  secus  affri- 
ctum causant,  impetiginibus  ansam  dant,  c)  Primis  mensi- 
bus balneefur  infans  aqua  tepida,  dein  autem  post  medium 

annum  ubluatiir  aqua  temperate  frigida ; in  secunda  infantia 
balneetur  aqua  frigida  ter  per  hebdomadam.  J)  Saepius  in- 
spiciendus est  infans,  utrum  excrementa  non  deposuerit. 

D)  Relate  ad  corporis  motum. 

§.  35.  Motus  infantibus  non  minus  quam  adultis  neces-  ■ 

sarius  est.  Est  autem  motus  alter  activus , alter  passivus. 

Activum  motum  foetus  iam  in  utero  materno  exercet,  adeo- 
/ * 

que  post  nativitatem  stringentibus  fasciis  et  angusto  vestitu 
non  est  impediendus.  Ideo  infans  vel  in  lectulo  vel  in  terra, 
centone  obtectus  , solutus  omnibus  constringentibus  et  cun- 
ctis semotis  impedimentis  reponatur,  ut  artus  libere  movere 
possit,  h)  Passivi  motus  species  plures  sunt,  ut:  portatio 
agitatio  in  cunis  pensilibus  aut  fixis  et  motus  in  curribus. 
Cunae  noxiae  non  sunt,  si  moderate  agitentur;  verum  no- 
xiae evadere  possunt , si  pleno  ventre  infans  valde  movea- 
tur in  cunis , si  in  gyrum  circumagatur,  si  cunae  nodos  ha- 
beant , si  per  tangentem  infans  eiiciatur  aut  si  cunae  inver- 
tantur aut  si  fasciis  iisdem  valde  constringantur,  c)  Motus 
in  curriculis  propter  eversionem,  insolationem  nimiam  in 
plateis  nihili  valet,  in  cubiculis  concedi  potest,  d)  Portatio 
in  bracheis  non  fiat  per  infantes , quia  infans  portando  fa- 
cile gibbosus  fit,  hemopthysi  corripi  potest.  Infans  ab  in- 
fante portatus,  plerumque  ad  terram  deponi  et  fato  committi 
solet,  aut  ne  infans  ploret,  varia  et  noxia  esculenta  exhi- 
bentur, vel  infantes  verberantur,  ut  silentium  observent. 
e)  Malum  est  infantes  elevare  per  aures,  per  unum  brachi- 
um, per  vestes,  ligulas;  malum  est  eos  rotare  in  gyrum, 
aut  pedi  uni  inponere.  Plurima  exinde  vitia  infantis  exoriri 
possunt,  f)  Proles  non  cogatur  ad  insistendum  pedibus  aut 
ad  ambulandum,  antequam  artus  debitum  robur  nacti  fue- 
rint; alias  enim  sequerentur  incurvatio  pedum,  lordosis,  vi- 
tia pectoris,  abdominis,  capitis,  g)  Ideo  non  sunt  bonae  li- 
gulae ambulatoriae , corbes,  sellae  et  curriculi  ambulatorii, 
quia  causant  luxationes,  debilitatem  ligamentorum,  morbos 

[)ectoris  , hernias , vitia  digestionis^  h ) Naturae  comittatur 
negotium , ut  infans  stare  et  ambulare  discat.  Hoc  autem  in- 
fra brevissimum  tempus  cum  robore  extremitatum  et  cum 
bona  corporis  forma  discetj  infans,  si  ad  terram  centone 
obtectam  , semotis  omnibus  quae  impedimento  esse  possent, 
deponatur,  i)  Vehemens  cum  infantibus  equitatio,  currulisa- 
tio,  saltatio  noxia  est,  infiamationibus  intestinorum,  visce- 
rum , et  nevrosibus  ansam  praebet. 

i 

E)  Relate  ad  occupationes. 

§.  36i  Occupationes  infanturn  aliae  in  scopum  utilem, 

ii  aliae  ad  exbilerationem  suscipiuntur.  His  occupationibus  re- 
i cfa  directio  est  danda  : aj  Quamprimum  motus  firmiores  fi- 
I unt , etiam  aliae  corporis  et  mentis  facultntes  eVoIvi  inci- 
li piunt.  Peculiari  instinctu  autem  impelluntur  infantes  ad  ex- 
1 ercitium  facultatum  corporis  et  rnentis.  Itaque  b)  prospieia- 
ri  tur  ut  per  corporis  et  mentis  exercitium  hae  facultates  ex- 
r erceantur , et  lut  inde  fors  noxia  resultantia  vitentur,  c J 
I Lusus,  in  quibus  infantes  diu  stare,  sedere,  unt  corpori 
.1  coactivum  situm  dare,  nempe  corpore  antrorsum  aut  post- 
I rorsum  inclinato  coguntur,  nocent;  causant  enim  congestio- 
" nes,'  luxationes,  pectoris  et  abdominis  passionem,  vomitum, 
I neoroses  et  alia  vitia,  d)  Crepundie  peculiarem  attentionem 
' merentur  propter  materiale,  colorem  , formam  et  usum,  un- 
de multa  vitia  ortum  ducere  possunt.  Non  consistant  meta- 
lis  venenatis,  vitro;  non  sint  tincta  colore  venenato,  nec 
talem  habeant  formam,  ut  aut  pondere,  acie,  aut  alio  modo 
corpus  laedere  possint , nec  usus  eorum  functiones  corporis 
et  animi  impediat,  vires  nimium  adslringat,  sensus  obtun- 
dat aut  interna  organa  afficiat,  Colores  quibus  crepundia 
teguntur  noxii  sunt:  color  nlbus  ex  calce  plumbi ; color  fla- 
vus ex  calce  arsenici,  auripigmento , gummigutta ; color  vi- 
ridis ex  calce  cupri  ; color  coeruleus  aeque  ex  calce  cupri; 
calor  ruber  ex  cinnabari  et  minio.  Innocentes  colores,  qui- 
bus crepundia  teguntur  essent;  color  albus  ex  cretae  prae- 

peratis,  pypso  aqua  exstincta;  color  flavus  e radice  curcu- 
mae; color  viridis  ex  succo  herbarum  recenti,  color  coc- 
Tuelus  ex  lacmo,  cocrulest  Berolinensi , aut  indigeo,  rite 
praeperato , color  ruber  ex  coccinella  aut  liojno  brasiliensi. 
f)  Instrumenta  flatitia  non  sunt  toleranda,  g)  Neque  instru- 
menta iaculatoria  et  laesiva , h)  neque  equi  ma^ni  propter 
hernias,  i)  Nec  tympana , Cum  nitio  secundi  anni  facul- 
tas loquendi  se  evoluit , cavendum  tunc  imprimis  est , ut  re- 
rum nomina  vere  et  rite  ppnuntiare  discant  infantes  ne  bis 
loquire  discere  cogantur.  /)  Memoria  inter  mentis  faculta- 
tes se  prima  evolvit.  Addiscat  infans  res  primo  necessarias. 
Informatio  stricte  talis  ante  annum  sextum  non  habeat  loj 
cum.  7n)  Animi  cultura  statim  ab  initio  sollicitanda,  exci- 
tando in  infantibus  confidentiam,  obedientiam,  amorem  er- 
ga omnes,  humanitatem  in  loquendo  et  agendo,  studium  ser- 
viendi aliis,  misericordiam  erga  homines  et  animalia,  obser- 
vantiam decori , aestimationem  religionis  ; levissimus  nisus 
ad  iram , odium , invidiam  , dominandi  cupiditatem  , suppri- 
matur, iie  radicetur  et  in  dies  crescat.  Sciendum  quod  ver- 
bis parum  ; exemplis  plurimum  efficiatur.  //)  Ad  exstimu- 
landas proles  proemia  necessaria  sunt  , sed  non  bellaria  aut 
signa  ridicula ; verum  collaudatis , praemia  utilia,  instructi- 
va.  Poenae  quoque  irrogandae  sunt,  quotiescunque  ex  ma- 
levolentia infans  peccat.  Poenae  quoque  sint  aetati,  genio', 
vitio  comisso  proportionata , moderata,  iuncta  cum  defectus 
expositione  et  admonitione,  o)  Experientia  docet,  quod  pa- 
rentum et  educatorum  exempla  mala  aut  bona  noxium  aut 
bonum  babeant  influxum  in  teneras  proles. 

F)  Relate  ad  somnum. 

§.  Reponatur  infans  loco  quieto  , tenebricoso,  mo- 
derate calido,  non  alto  loco,  non  tegatur  valde,  ordini  asve- 
faciendus  est  , reponatur  pro  capiendo  somno  quamprimum 
nisus  adest . invitus  ad  soitinum  non  stringatur,  somnus  non 

provocetur  frictione  fonticulorum,  natium  genitalium,  vehe> 
menti  commotione  corporis,  continuo  cantu,  minis  et  terre- 
factione , aut  opiatis.  Infans  repente  non  excitetur  strepitu 
magno , reliqua  autem  somni  impedimenta.  ( e.  g.  insecta ) 
removeantur. 


G)  Relate  ad  morbos. 

§.  38.  Morbi  plurimi  oriuntur,  si  praemissa  non  fue- 
rint observata.  Felicius  praecaveri  possunt  morbi  infantum , 
quam  curari ; quia  parentes  originem  non  observant , medi- 
cum tarde  advocant,  eidem  non  omnia  revelant  et  ideo  me- 
dicus causas  haut  rite  noscit.  Medicamenta  praescripta  in- 
fantibus non  exhibentur  ordinate,  et  errores  diaetetici  circa 
infantes  plurimi  comittuntur. 


THESES. 


IV 

1.  ■^•"utritio  neonati  parca  et  bene  ordinata  plus  valet 

quam  multa  et  inordinata. 

2.  Aer  athmosphoericus  est  corpus  agregatum,  et  non  mix- 

tum chemicum. 

3.  Amyelus  momentum  partas  supervivere  nequit. 

4.  Anencephalus  vero  paucas  tamen  horas  vitam  ducere 

valet. 

♦ • 

5.  Non  mera  sed  reppentina  frigoris  aplicatio  est  reme- 

dium efFicacissimum  respirationem  excitans. 

6.  Balbuties  similitudinem  magnam  cum  Chorea  S.  V.  habet. 

7.  Strenua  fasciatio  neonati  reiicienda  est. 

8.  Nutrimentum  optimum  infantis,  est  lac  maternum. 

9.  Omnes  partes  organismi  vivunt , igitur  omnes  morbo- 

rum capaces  sunt. 

10.  In  febribus  ante  dies  criticos  prognosis  incerta. 

11.  Metrorrhagia  vetularum,  pro  diverso  charactere  dyna- 

mico  diversam  requirit  therapiam. 

12.  Non  raro  nevroses  gravioribus  etiam  symptomatibus  sti- 

patae per  solam  autocratiam  naturae  sanantur. 


